பீலா வெங்கடேசன்

பீலா வெங்கடேசன் (Beela Vengadesan;15 15 நவம்பர் 1969-24 செப்டம்பர் 2025) என்பவர் பெண் மருத்துவரும், தமிழ்நாடு அரசின் முன்னாள் சுகாதாரத்துறை செயலாளரும் ஆவார். இவர் இந்திய ஆட்சிப் பணியாளராகவும்(ஐஏஎஸ்) இருந்துள்ளார்.

 ஆரம்பகால வாழ்க்கை 
பீலா ராஜேஷ் நவம்பர் 15, 1969ஆம் ஆண்டு சென்னையில் உள்ள கொட்டிவாக்கத்தில் பிறந்தார். இவருடைய தந்தை எல். என். வெங்கடேசன், இவரது சொந்த ஊர் தூத்துக்குடி மாவட்டம் வாழையடி ஆகும். இவர் தமிழ்நாடு காவல்துறையின் தலைமை இயக்குநராக பணியாற்றி ஓய்வு பெற்றவர். இவரது தாய் ராணி வெங்கடேசன், இவரது சொந்த ஊர் கன்னியாகுமரி மாவட்டம், நாகர்கோவில் ஆகும். இவர் சாத்தான்குளம் தொகுதியின் முன்னாள் சட்டமன்ற உறுப்பினர் ஆவார். தி இந்து (ஏப்ரல் 24, 2016)

 திருமண வாழ்க்கை  
பின்னர் ஒடிசா மாநிலத்தைச் சேர்ந்த ராஜேஸ் தாஸ் எனும் இந்தியக் காவல் பணி அதிகாரியை காதலித்து 1992ஆம் ஆண்டு திருமணம் செய்து கொண்டார். இவர்களுக்கு பிங்கி, பிரீத்தி என இரண்டு மகள்கள் உள்ளனர். விகடன் (ஏப்ரல் 03, 2020)  பீலா ராஜேஷ் பீலா ராஜேஷின் கணவர் ராஜேஷ்தாஸுக்கு முக்கியப் பதவி

 கல்வி 
இவர் மதராசு மருத்துவக் கல்லூரியில், மருத்துவம் பயின்றார். அதன் பிறகு, இந்திய ஆட்சிப் பணியாளராக இருந்தார். அரசுத்துறைகளில் பல்வேறு பதவிகளில் பணியாற்றியுள்ளார்.

 அரசுத்துறை பொறுப்புகள் 
தமிழகத்தில் செங்கல்பட்டு துணை ஆட்சியாராக இருந்துள்ளார். மீன்வளத்துறையின் திட்ட இயக்குநராக இருந்துள்ளார். இந்திய மருத்துவம் மற்றும் ஹோமியோபதி ஆணையராகப் பணியாற்றியுள்ளார். இந்திய அரசு ஜவுளி அமைச்சகத்தில், கைத்தறி ஏற்றுமதி மேம்பாட்டு கவுன்சில் நிர்வாக இயக்குநராகப் பணியாற்றியுள்ளார். 2019 ஆம் ஆண்டு பிப்ரவரி 17 முதல் தமிழ்நாடு சுகாதாரம் மற்றும் குடும்ப நலத்துறையின் செயலாளராக நியமனம் செய்யப்பட்டார். தமிழ்நாட்டில், கொரானா தொற்று 
தொடர்பான, இவரது சுகாதாரம் சார்ந்த நடவடிக்கைகள் மக்களை கவர்ந்தது. இந்தியன் எக்சுபிரசு தமிழ்

இறப்பு
தமிழ்நாடு அரசின் எரிசக்தி துறைச் செயலாளராகப் பணியாற்றிய பீலா வெங்கடேசன் 24 செப்டம்பர் 2025 அன்று உடல் நலக்குறைவினால் காலமானார். இவர் மூளைக் கட்டி நோயால் பாதிக்கப்பட்டிருந்தார்.

 மேற்கோள்கள் 

 புற இணைப்புகள் 

பகுப்பு:மதராசு மருத்துவக் கல்லூரி மேனாள் மாணவர்கள்
பகுப்பு:1969 பிறப்புகள்
பகுப்பு:இந்திய ஆட்சிப் பணி அலுவலர்கள்
பகுப்பு:தமிழ்நாடு அரசு அதிகாரிகள்
பகுப்பு:2025 இறப்புகள்